Diari Oficial de la Generalitat Valenciana


Sumari del DOGV 3637, del 01-12-1999 (1999/9883)

Expedient número A-DANU-0139/1999. Notificació a la persona interessada en la proposada de resolució en l'expedient administratiu de desnonament per no destinar l'habitatge a domicili habitual i permanent.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3637

Data del DOGV
:   01-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9883


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-DANU-0139/1999. Notificació a la persona interessada en la proposada de resolució en l'expedient administratiu de desnonament per no destinar l'habitatge a domicili habitual i permanent. [1999/X9883]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci es notifica, a la persona interessada que es menciona, la proposta de resolució de desnonament administratiu atès que el titular no ocupa l'habitatge com a domicili habitual i permanent.
  
Vist l'expedient de desnonament administratiu, per no ocupar l'habitatge, incoat contra l'adjudicatari següent:
  
Expedient: A-DANU-0139/1999
  
Dades de l'adjudicatari:
  
- Cognoms: Gil Milla
  
- Nom: Antonio
  
Dades de l'habitatge:
  
- Codi de l'habitatge: 03/0001/0333
  
- Adreça: plaça de la Divisió Blava 2, 4t, esquerra.
  
- Localitat: Alacant
  
- Província: Alacant
  
- Règim de cessió: arrendament
  
Vist que, segons consta en l'expedient instruït mencionat, el titular no destina l'habitatge a domicili habitual i permanent.
  
Vist que, per mitjà dels informes d'inspecció del patrimoni de l'Institut Valencià d'Habitatge, SA, empresa gestora del Patrimoni de Promoció Pública de la Generalitat Valenciana i de les dades que hi ha en l'expedient, es dedueix la no ocupació habitual i permanent, i atès que aquest fet constitueix causa de desnonament administratiu d'acord amb el que disposa l'article 138 del Decret 2.114/1968, de 24 de juliol i art. 30 del R. D. 2.960/1976, de 12 de novembre.
  
Vist que, com a conseqüència del que s'ha dit anteriorment, se'l va notificar el plec de càrrecs corresponent en què es feia constar que l'interessat incorria en l'esmentada causa de desnonament, per la qual cosa se'l requeria, d'acord amb els articles 142 i 161 del Decret 2.114/1968, de 24 de juliol, perquè en el termini de deu dies hàbils formulara les al·legacions i la proposta de proves que considerara escaients per al seu descàrrec.
  
Vist que l'interessat no ha presentat al·legacions o si les ha presentat no han desvirtuat la causa de l'expedient.
  
Atès que, segons les actuacions realitzades, resulta suficientment acreditat que l'adjudicatari no destina l' habitatge a domicili habitual i permanent.
  
Atès que en la tramitació d'aquest expedient s'ha complert el procediment indicat en l'article 142 del Reglament d'Habitatges de Protecció Oficial, de 24 de juliol de 1968.
  
Vists els fets, les disposicions esmentades i les de general aplicació, es proposa al director general d'Arquitectura i Habitatge, si ho estima oportú, el següent:
  
Primer
  
Donar per resolt l'expedient de desnonament de l'habitatge indicat. S'haurà de procedir tot seguit al llançament de totes les persones, mobles i efectes que l'ocupen i es requereix l'interessat per aquest motiu
  
Segon
  
 En el cas que no complisca el que s'ha dit anteriorment, es procedirà al desallotjament forçós d'aquest, amb l'autorització judicial corresponent per la qual cosa el llançament el farà l'Institut Valencià d'Habitatge, SA, que nomenarà la persona que l'haja de dur a terme. Sol·licitarà, si cal, l'ajuda dels agents d'autoritat.
  
Tercer
  
Que la Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i altra legislació aplicable, fins i tot la via de constrenyiment sobre els seus béns.
  
Atesa aquesta proposta, se'l concedeix el termini de deu dies hàbils, a comptar des de la notificació, perquè puga al·legar tot allò que considere convenient per a la seua defensa.